**Հավելված 1**

Եղեգիս համայնքի ավագանու
15-ը օգոստոսի 2025թ. N 76 Ա որոշման

**ՀՀ ՎԱՅՈՑ ՁՈՐԻ ՄԱՐԶԻ ԵՂԵԳԻՍ ՀԱՄԱՅՆՔԻ**

**2026 - 2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐԻ ԵԿԱՄՈՒՏՆԵՐԸ ԵՎ ԾԱԽՍԵՐԸ**

 

**ՀՀ Վայոց ձորի մարզի Եղեգիս համայնքի 2026-2028 թվականների միջնաժամկետ ծախսերի ծրագրի եկամուտները և ծախսային քաղաքականությունը շարադրող մասեր**

**Բովանդակություն**

[Ներածություն 3](#_Toc204595961)

[Զարգացման հիմնական ուղղությունները և սկզբունքները 4](#_Toc204595962)

[ՀՀ Վայոց ձորի մարզի Եղեգիս համայնքի 2026-2028. միջնաժամկետ ծախսերի ծրագրերի կանխատեսվող եկամուտները 6](#_Toc204595963)

ՀՀ Վայոց ձորի մարզի  [Եղեգիս համայնքի Եկամուտների վերծանումը ըստ առանձին տեսակների 7](#_Toc204595964)

ՀՀ Վայոց ձորի մարզի  [Եղեգիս համայնքի համայնքի 2026-2028թթ. կանխատեսվող ծախսերը 8](#_Toc204595965)

[Բյուջետային ծախսերի կանխատեսումը ըստ ոլորտների 10](#_Toc204595966)

ՀՀ Վայոց ձորի մարզի  [Եղեգիս համայնքի 2026-2028 թթ. Բյուջեի գործառնական դասակարգումը տոկոսային հարաբերությամբ 11](#_Toc204595967)

ՀՀ Վայոց ձորի մարզի  [Եղեգիս համայնքի 2026-2028թթ. կանխատեսվող դեֆիցիտը 13](#_Toc204595968)

**ՆԵՐԱԾՈՒԹՅՈՒՆ**

 ՀՀ Վայոց ձորի մարզի Եղեգիս համայնքի կողմից կատարվող հանրային լսումներից ելնելով հիմնվում ենք պահանջվող և ակնկալվող ծրագրերի վրա կազմվում է 2026-2028թթ. միջնաժամկետ ծախսերի ծրագիրը (այսուհետ՝ ՄԺԾԾ) հանդիսանում է Եղեգիս համայնքի 2026-2028թթ միջնաժամկետ կտրվածքով գլխավոր ֆինանսական փաստաթուղթը, հիմնվելով վերջինիս վրա կազմվում է հաջորդ տարվա տարեկան բյուջեն:

 ՄԺԾԾ-ով ներկայացվում է կանխատեսվող Եղեգիս համայնքի հաջորդող 3 տարիների եկամուտները, դեֆիցիտի ֆինանսավորման աղբյուրները, ծախսային ուղղությունները ըստ ոլորտների, որոնք բերելու են Եղեգիս համայնքի կայուն և համաչափ զարգացմանը, ինչպես նաև կընձեռնեն համայնքին առավել արդյունավետ եկամուտները, մասնավորապես միջնաժամկետ կտրվածքով կմշակվեն մեխանիզմներ դրանք ավելացնելու ուղղությամբ, որը իր հերթին կբերի համայնքի զարգացմանը միտված ծախսերի ավելացմանը:

 ՄԺԾԾ-ն կնպաստի ավելի լայն և հեռանկարային ֆինանսական ծախսերի քաղաքականության մշակմանը, որի շնորհիվ համայնքի զարգացման հեռանկարը կստանա բյուջետային ձևաչափ և որը ըստ էության հասանելի կդարձնի բոլորին՝ այդ թվում քաղաքացիներին, ուսումնասիրելու միջնաժամկետ կտրվածքով համայնքի կողմից նախատեսվող ծախսերի բաշխումը ըստ ոլորտների՝ թվային տեսքով, ընդ որում սույն ֆինանսական փաստաթղթով առավել կընդգծվի բյուջետային ծրագրերի շարունակականության ապահովման ֆինանսական մեխանիզմները:

 ՀՀ Վայոց ձորի մարզի Եղեգիս համայնքի 2026-2028թթ. միջնաժամկետ ծախսերի ծրագիրը նախագծվել է ղեկավարվելով «Հայաստանի Հանրապետության բյուջետային համակարգի մասին» և «տեղական ինքնակառավարման մասին» օրենքներով:

**ԶԱՐԳԱՑՄԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ ԵՎ ՍԿԶԲՈՒՆՔՆԵՐԸ**

 ՀՀ Վայոց ձորի մարզի Եղեգիս համայնքի 2026-2028թթ. համար ՄԺԾԾ ծրագրերի իրականացումը նպատակաուղղվելու է համաչափ և կայուն զարգացման սկզբունքի վրա, որի նպատակային իրագործման համար առաջնահերթ են համարվելու՝

1. Կառավարման արդյունավետության բարձրացումը, համայնքապետարանի գործունեության թափանցիկությունը և բնակչությանը լիարժեք հաշվետու լինելը:
2. Շրջակա միջավայրի և պատմամշակութային ժառանգության պաշտպանությունը:
3. Մարդու իրավունքների պաշտպանության գերակա սկզբունքներով որոշումների կայացումը:
4. Բնակչությանը մասնակից դարձնելով հանրային նշանակություն ունեցող և բնակչությանը հուզող որոշումների կայացմանը՝ հարցումների, քննարկումների և քվեարկությունների միջոցով:
5. Առողջ, անվտանգ և հարմարավետ ապրելու և գործելու միջավայրի ստեղծումը:
6. Երիտասարդական և սպորտային ծրագրերի միջոցով բնակիչների շրջանում առողջ ապրելակերպի գաղափարի խթանումը:
7. Զբոսաշրջության ենթակառուցվածնքերի զարգացման խթանումը Շատին -Եղեգիս-Արատես և դեպի Շատին -Վարդենյանց լեռնանցք ուղղություններով համայնքի զբոսաշրջային միջավայրի բարելավումը:
8. ՎՁՄ Եղեգիս համայնքում կրթական և համակարգի որակի բարելավմանն ուղղված միջոցառումների իրականացումը:
9. Մշակույթի ոլորտի ենթակառուցվածքների զարգացում:
10. Տարբեր միջազգային ծրագրերին և միություններին մասնակցության ապահովումը:
11. ՎՁՄ Եղեգիս համայնքի ճանապարհների ճանապարհաշինարարական լայնածավալ ծրագրերի շարունակականության ապահովումը:
12. Փողոցային լուսավորության համակարգի արդիականացումը, էներգախնայող համակարգերի ներդրումը, համակարգի անվտանգության և հուսալիության աստիճանի բարձրացումը:
13. Գործարարության և ներդրումների համար բարենպաստ միջավայրի ապահովումը, համայնքի և գործարար միջավայրի միջև փոխշահավետ համագործակցության խթանումը:
14. Երեխաների իրավունքների պաշտպանությունն ու անչափահասների հետ տարվող աշխատանքների բարելավումը:
15. Բնակիչների սոցիալական պաշտպանվածության ապահովումն ու այդ նպատակով հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված սոցիալական ծրագրերի արդյունավետ իրականացումը:

**ՀՀ ՎԱՅՈՑ ՁՈՐԻ ՄԱՐԶԻ ԵՂԵԳԻՍ ՀԱՄԱՅՆՔԻ 2026-2028. ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐԵՐԻ ԿԱՆԽԱՏԵՍՎՈՂ ԵԿԱՄՈՒՏՆԵՐԸ**

 Եղեգիս համայնքի 2026-2028թթ. միջնաժամկետ ծախսերի ծրագրերի Եկամուտները կանխատեսվել են համապատասխանաբար՝ 554500,0,569900,0, և 594600.0 հազ. դրամ: Եկամուտների կազմում աճ է նախատեսվում գրեթե բոլոր բյուջետային բաժիններում և խմբերում: Եղեգիս համայնքի սեփական եկամուտների դինամիկան, հիմնականում պայմանավորված է ՀՀ Հարկային օրենսգրքի 233-րդ հոդվածի 7-րդ մասով սահմանված դրույթների կիրառմամբ, որի արդյունքում միջնաժամկետ կտրվածով սեփական եկամուտների կազմում հիմնանական աճը նախատեսվում ն է գույքահարկի և անշարժ գույքի հարկի մասով եկամտատեսակից:

**ՀՀ ՎԱՅՈՑ ՁՈՐԻ ՄԱՐԶԻ ԵՂԵԳԻՍ ՀԱՄԱՅՆՔԻ ԵԿԱՄՈՒՏՆԵՐԻ ՎԵՐԾԱՆՈՒՄԸ ԸՍՏ ԱՌԱՆՁԻՆ ՏԵՍԱԿՆԵՐԻ**

ՀՀ Վայոց ձորի մարզի Եղեգիս համայնքի 2026-2028թթ. եկամուտների կազմում՝ սեփական եկամուտների ցուցանիշը համապատասխանաբար կազմում է 414500,0, 424900,0 և 439600,0 հազ. դրամ 2026-2028թթ. ՄԺԺԾ-ով սեփական եկամուտների կազմում էապես աճող եկամտատեսակներն են՝

* Գույքահարկ անշարժ գույքի մասով համապատասխանաբար՝

15000,0,17900,0 և 19100,0 հազ. դրամ

* Գույքահարկ փոխադրամիջոցների մասով՝ 39000,0,40000,0, և 42000,0 հազ. դրամ
* Գույքի վարձակալությունից եկամուտներ՝ 23500, 24000 և 24000 հազ. դրամ
* Վարչական գանձումներ՝ 24500,0, 25000,0 և 25000,0 հազ. դրամ, որից՝
* Աղբահանության վճարներ՝ 14000, 15000 և 16000 հազ. դրամ
* Պետության կողմից տրամադրվող ֆինանսական համահարթեցման սկզբունքով տրվող դոտացիան, նախնական կանխատեսմամբ նախատեսվում է մոտ 2% աճ, իսկ պետության կողմից ՎՁՄ Եղեգիս համայնքին պատվիրակված լիազորությունների կատարման համար տրվող հատկացումը կանխատեսվում է համապատասխանաբար՝ 315000,0, 320000,0 և 330000,0, հազ. դրամ
* Պետական բյուջեից կապիտալ ծախսերի ֆինանսավորման նպատակով հատկացումներ սուբվենցիաներ՝ կանխատեսվում է 100000,0 հազ. դրամ յուրաքնչյուր տարվա համար:

**ՀՀ ՎԱՅՈՑ ՁՈՐ ՄԱՐԶԻ ԵՂԵԳԻՍ ՀԱՄԱՅՆՔԻ ՀԱՄԱՅՆՔԻ 2026-2028ԹԹ. ԿԱՆԽԱՏԵՍՎՈՂ ԾԱԽՍԵՐԸ**

 ՀՀ Վայոց ձորի մարզի Եղեգիս համայնքի 2026-2028թթ. ծախսերը կանխատեսվում են համապատասխանաբար՝ 554500,0, 569900,0 և 594600,0 հազ. դրամ և միտված են համայնքի համաչափ և կայուն զարգացմանը: Ծախսերի քաղաքականության և նպատակներին հասնելու սկզբնաղբյուրն է հանդիսանում Եղեգիսի համայնքապետարանի պահպանման ծախսերի համատեքստում ստանալ այնպիսի մարդկային ռեսուրս, որը ի վիճակի կլինի համապատասխան ծառայությունները մատուցել՝ լուծելով համայնքի առջև դրված կայուն զարգացման պահանջը: Ծախսային մասը նախագծվել է հետևելով բյուջետային հաշվեկշռվածության սկզբունքին՝ ապահովելով բյուջեների կառուցման ստանդարտները և ներկայացնելով այն ըստ գործառական և տնտեսագիտական դասակարգումների, ինչպես նաև ըստ առանձին ծրագրերի:

 Ընդհանուր ծախսերը ըստ բյուջետային տնտեսագիտական դասակարգման բնույթների կարելի է նկարագրել հետևյալ խմբերով.

* Աշխատանք և նրան հավասարեցված վճարումների վարձատրություն՝

 154000,0,157000,0 և 157000 հազ. դրամ

* Ծառայությունների և ապրանքների ձեռք բերում՝

 104720,0, 129500, 162950,0 հազ. դրամ

* Սուբսիդիաներ՝21000, 19000, 19000 ,0 հազ. դրամ
* Նպաստներ՝ 7000,0, 7000,0, 7000,0 հազ. դրամ
* Այլ ծախսեր՝ 127833.7, 96000, 85650 հազ. դրամ
* Հիմնական միջոցներ՝ 131850, 161000, 163000 հազ. դրամ

**ԵՂԵԳԻՍ ՀԱՄԱՅՆՔԻ 2026-2028ԹԹ ԲՅՈՒՋԵՆԵՐԻ**

**ԸՆԹԱՑԻԿ ԵՎ ԿԱՊԻՏԱԼ ԾԱԽՍԵՐԻ**

**ԲՅՈՒՋԵՏԱՅԻՆ ԾԱԽՍԵՐԻ ԿԱՆԽԱՏԵՍՈՒՄԸ ԸՍՏ ՈԼՈՐՏՆԵՐԻ**

 Կանխատեսվող բյուջետային ծախսերի բաշխման ոլորտային սկզբունքը կայանում է ՀՀ Վայոց ձորի մարզի Եղեգիս համայնքի համաչափ զարգացման և ոլորտային ուսումնասիրությունների արդյունքում առաջացած խնդիրների լուծման տեսլականներով, և այն առավել մատչելի ձևով ներկայացված է բյուջետային դասակարգման գործառական խմբերում, մասնավորապես դրանք ըստ բաժինների բաշխված են հետևյալ կերպ.

* Ընդհանուր բնույթի հանրային ծառայություններ համապատասխանաբար՝

242250, 268400 և 280450 հազ. դրամ

* Պաշտպանություն՝ 2600,0,2500,0,2500,0հազ դրամ յուրաքանչյուր տարի.
* Տնտեսական հարաբերություններ՝ 92650, 103000 և 108000 հազ. դրամ
* Շրջակա միջավայրի պաշտպանություն՝ 15700, 17500 և 19000 հազ. դրամ
* Բնակարանային շինարարություն և կոմունալ ծառայություն՝60250, 74800, 78000հազ. դրամ
* Հանգիստ, մշակույթ և կրոն՝23400, 25800,0 27000,0հազ. դրամ
* Սոցիալական պաշտպանություն՝ 7000,0,7000.0,7500.0 հազ. Դրամ
* Հիմնական բաժիններին չդասվող պահուստային ֆոնդեր՝ 108850,0, 70900,0 և 72650

**ՀՀ ՎԱՅՈՑ ՁՈՐԻ ՄԱՐԶԻ ԵՂԵԳԻՍ ՀԱՄԱՅՆՔԻ 2026-2028 ԹԹ. ԲՅՈՒՋԵԻ ԳՈՐԾԱՌՆԱԿԱՆ ԴԱՍԱԿԱՐԳՈՒՄԸ ՏՈԿՈՍԱՅԻՆ ՀԱՐԱԲԵՐՈՒԹՅԱՄԲ**

Ընդհանուր բնույթի հանրային ծառայություններ Պաշտպանություն

Տնտեսական հարաբերություններ Շրջակա միջավայրի պաշտպանություն Բնակարանային շինարարություն Առողջապահություն

Հանգիստ, մշակույթ և կրոն

Կրթություն

Սոցիալական պաշտպանություն

Հիմնական բաժիններին չդասվող պահուստաին ֆոնդեր

**ՀՀ ՎԱՅՈՑ ՁՈՐԻ ՄԱՐԶԻ ԵՂԵԳԻՍ ՀԱՄԱՅՆՔԻ 2026-2028ԹԹ. ԿԱՆԽԱՏԵՍՎՈՂ ԴԵՖԻՑԻՏԸ**

 2026-2028թթ կանխատեսվող դեֆիցիտի կամ հավելուրդի ֆինանսավորման աղբյուրների կազմում արտացոլված են՝ ներգրավված վարչական մասից ֆոնդային մաս անցնող և հենց ֆոնդային մասում կանխատեսվող բյուջետային միջոցները, ինչպես նաև Եղեգիս համայնքի միջնաժամկետ ծախսերի ծրագրերի ընդհանուր պատկերով 2026-2028թթ. կանխատեսվող դեֆիցիտը կազմում է 100000,0, 100000,0 և 100 000 հազ. դրամ:

**ՀՀ ՎԱՅՈՑ ՁՈՐԻ ՄԱՐԶԻ**

**ԵՂԵԳԻՍ ՀԱՄԱՅՆՔԻ**

**ՂԵԿԱՎԱՐԻ ԱՌԱՋԻՆ ՏԵՂԱԿԱԼ / / Ա.ԳԱԲՐԻԵԼՅԱՆ**